钦定古今图书集成/明伦汇编/官常典/第641卷 > 金
## 钦定古今图书集成/明伦汇编/官常典/第641卷 > 金

金置州属官员。

按《金史百官志》：“诸防御州：同知防御使事一员，正六
品。掌通判防御使事。判官一员，正八品。掌签判州事，
专掌通检推排簿籍。知法，从九品。州教授一员，司军，
从九品。军辖兼巡捕使，从九品。”

〈注〉司吏，女直一人，汉人管户五万以上二十人，以率而减。译人一人，通事一人，抄事一人。公使，上州六十人，中五十五人，下五十人。

“诸州兼治州事。同知一员，正七品。通判州事判官一
员，从八品。签判州事，专掌通检推排簿籍。司军，从九
品。知法一员。军辖兼巡捕使”，从九品。

〈注〉司吏，女直韩、庆、信、滦、蓟、通、登、复、沈、贵德、涿、利、建州、来远军，各三人，馀各二人。抄事一人。公使，上州五十，中四十五，下四十，惟来远军同下州省同知。凡诸州以上知印，并于孔目官内轮差，运司、押司官并同。无孔目官以上，各司吏充。